**Albert Rusnák** (\* 7. júl 1994, Výškov, Česko) je slovenský profesionálny futbalista, ktorý hráva na poste stredopoliara v klube Seattle Sounders v Major League Soccer.

Klubová kariéra
---------------

### Manchester City

Rusnák vyrastal v mládežníckom tíme MFK Košice. V roku 2010 sa pripojil k akadémii Manchestru City. Za Manchester City hrával iba v rezervnom tíme. Za A-tím neodohral ani jeden zápas.

#### Hosťovanie v Oldham Athletic

V auguste 2013 bol Rusnák poslaný na hosťovanie do Oldham Athletic v League One. Medzi seniormi debutoval 31. augusta pri prehre 0:1 s Tranmere Rovers. Dňa 17. septembra bolo hosťovanie prerušené a Rusnák sa vrátil do Manchestru City, potom čo odmietol nastúpiť za ich rezervný tím.

#### Hosťovanie v Birmingham City

Dňa 21. januára 2014 bol Rusnák poslaný na mesačné hosťovanie do Birmingham City v EFL Championship. Debutoval 28. januára pri prehre 1:2 s Leicesterom. Rusnák zostal nakoniec v Birminghame do konca sezóny 2013/14.

#### Hosťovanie v SC Cambuur

Dňa 25. júla 2014 bol Rusnák poslaný na polročné hosťovanie do holandského klubu SC Cambuur. Debutoval 9. augusta pri remíze 1:1 s Twente Enschede v ktorom strelil svoj prvý gól. 30. augusta skóroval pri víťazstve 3:2 v derby proti Groningenu.

### FC Groningen

V decembri 2014 prestúpil Rusnák do holandského klubu FC Groningen a ukončil tak pôsobenie v Manchestri City. V klube debutoval 16. januára 2015 pri prehre 0:2 s Ajaxom Amsterdam. Svoj prvý gól strelil 31. januára pri výhre 2:0 nad Go Ahead Eagles. Dňa 3. mája strelil dva góly vo finále Pohára KNVB nad PEC Zwolle a rozhodol o víťazstve 2:0 čím získal svoju prvú profesionálnu trofej v kariére. Groningen sa vďaka tomu kvalifikoval do skupinovej fázy Európskej ligy UEFA 2015/16.

### Real Salt Lake

Dňa 6. januára 2017 podpísal Rusnák zmluvu s americkým klubom Real Salt Lake v Major League Soccer. V tíme debutoval 4. marca pri remíze 0:0 s Toronto FC. Svoj prvý gól strelil 9. apríla pri výhre 3:0 nad Vancouver Whitecaps, v ktorom okrem gólu zaznamenal aj dve asistencie. Vo svojej prvej sezóne skončil so 14 asistenciami na štvrtom mieste v lige.

V sezónach 2018 a 2019 strelil Rusnák 10 gólov a prispel k postupom do play-off.

Dňa 7. marca 2020 si Rusnák nasadil prvýkrát kapitánsku pásku pri remíze 1:1 s New York Red Bulls.

### Seattle Sounders

Po skončení zmluvy v Real Salt Lake sa Rusnák v januári 2022 pripojil k tímu Seattle Sounders v Major League Soccer. Debutoval 18. februára v prvom zápase osemfinále Ligy majstrov CONCACAF pri remíze 0:0 s honduraským tímom Motagua. V MLS debutoval o desať dní neskôr pri prehre 0:1 s Nashvillom. Dňa 5. mája sa Rusnák stal víťazom Ligy majstrov CONCACAF keď v odvete finále zvíťazil Seattle nad UNAM Pumas 3:0 (finále Ligy majstrov CONCACAF sa hrá na dva zápasy).

Reprezentačná kariéra
---------------------

Rusnák mohol reprezentovať Česko, keďže sa tam narodil. V reprezentácii Slovenska debutoval 15. novembra 2016 pri remíze 0:0 s Rakúskom v priateľskom zápase. Svoj prvý gól v reprezentácii strelil 25. marca 2018 pri výhre 2:1 nad Spojenými arabskými emirátmi v prípravnom turnaji Kings Cup.

Štatistiky
----------

### Klubové

*K 28. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Kontinentálne súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Manchester City | 2013/14 | Premier League | 0 | 0 | 0 | 0 | 0 | 0 | 0 | 0 | 0 | 0 |
| Oldham Athletic (hosť.) | 2013/14 | League One | 2 | 0 | 0 | 0 | ― | 1**1** | 0 | 3 | 0 |
| Birmingham City (hosť.) | 2013/14 | Championship | 3 | 0 | 1 | 0 | ― | ― | 4 | 0 |
| SC Cambuur (hosť.) | 2014/15 | Eredivisie | 17 | 4 | 0 | 0 | ― | ― | 17 | 4 |
| Groningen | 2014/15 | 16 | 3 | 3 | 3 | ― | ― | 19 | 6 |
| 2015/16 | 28 | 3 | 2 | 0 | 6**2** | 0 | 1**3** | 0 | 37 | 3 |
| 2016/17 | 13 | 1 | 2 | 0 | ― | ― | 15 | 1 |
| Celkom | 57 | 7 | 7 | 3 | 6 | 0 | 1 | 0 | 71 | 10 |
| Real Salt Lake | 2017 | MLS | 30 | 7 | ― | ― | ― | 30 | 7 |
| 2018 | 33 | 11 | ― | ― | ― | 33 | 11 |
| 2019 | 31 | 10 | ― | ― | ― | 31 | 10 |
| 2020 | 14 | 2 | ― | ― | 3**4** | 1 | 17 | 3 |
| 2021 | 35 | 11 | ― | ― | ― | 35 | 11 |
| Celkom | 147 | 41 | ― | ― | 3 | 1 | 150 | 42 |
| Seattle Sounders | 2022 | MLS | 32 | 3 | ― | 8**5** | 1 | ― | 40 | 4 |
| 2023 | 24 | 2 | ― | ― | 3**6 7** | 0 | 27 | 2 |
| Celkom | 56 | 5 | ― | 8 | 1 | 3 | 0 | 67 | 6 |
| Celkovo | 287 | 57 | 8 | 3 | 14 | 1 | 8 | 1 | 317 | 62 |

Poznámky
**1** EFL Trophy
**2** Európska liga UEFA
**3** Johan Cruijff Schaal
**4** MLS is Back
**5** Liga majstrov CONCACAF
**6** Majstrovstvá klubov FIFA
**7** Leagues Cup
### Medzinárodné

*K 28. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2016 | 1 | 0 |
| 2017 | 7 | 0 |
| 2018 | 9 | 4 |
| 2019 | 7 | 1 |
| 2020 | 6 | 0 |
| 2021 | 4 | 2 |
| 2022 | 4 | 0 |
| Celkovo | 38 | 7 |

Úspechy hráča
-------------

**FC Groningen**

* KNVB Cup: 2014/15

**Seattle Sounders**

* Liga majstrov CONCACAF: 2022

Referencie
----------

1. ↑   *City seal Slovak deal* [online]. Sky Sports, [cit. 2023-08-28]. Dostupné online. (po anglicky)
2. ↑   Oldham sign City midfielder Rusnak. *BBC Sport*. Dostupné online [cit. 2023-08-28]. (po anglicky)
3. ↑  KEEGAN, Mike. *Youngster back at City after Oldham snub* [online]. Manchester Evening News, 2013-09-18, [cit. 2023-08-28]. Dostupné online. (po anglicky)
4. ↑  BAJKOWSKI, Simon. *Rusnak moves on loan to SC Cambuur* [online]. Manchester Evening News, 2014-07-25, [cit. 2023-08-28]. Dostupné online. (po anglicky)
5. ↑  QLIC. *FC Groningen contracteert Albert Rusnak* [online]. FC Groningen, 2014-12-18, [cit. 2023-08-28]. Dostupné online. (po flámsky)
6. ↑  MONTGOMERY, Matt. *Official: Real Salt Lake signs Albert Rusnák* [online]. RSL Soapbox, 2017-01-06, [cit. 2023-08-28]. Dostupné online. Archivované 2023-12-02 z originálu. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Albert Rusnák**

Externé odkazy
--------------

*

Zdroj
-----

*Tento článok je čiastočný alebo úplný preklad článku Albert Rusnák (footballer, born 1994) na anglickej Wikipédii.*